**OSNOVNA ŠKOLA ERNESTINOVO**

**Br. zapisnika 1./2018.**

**Z A P I S N I K**

sa sjednice Školskog odbora Osnovne škole Ernestinovo, Ernestinovo, održane 31. siječnja 2018. godine s početkom u 10.30 sati u prostorijama Škole u Ernestinovu.

**Sjednici su nazočni:** Damir Matković, Ingrid Denich, Marina Alerić,Davor Burazin i Jelena Knežević ( 5 članova ŠKO)

**Sjednici nisu nazočni**: Ivona Briški, Marija Stazić (2 člana ŠKO)

**Ostali nazočni:** Damir Škrlec, ravnatelj škole

Mirela Crljen, računovođa škole

Davor Burazin, predsjednik Školskog odbora, otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Za ovu sjednicu predlaže sljedeći

**D n e v n i r e d:**

1. Usvajanje Zapisnika s prethodne sjednice Školskog odbora
2. Financijsko izvješće za 2017. godinu
3. Zasnivanje radnog odnosa na poslovima učitelja srpskog jezika na temelju natječaja, neodređeno-nepuno radno vrijeme, traži se suglasnost Školskog odbora
4. Odluka o utvrđivanju kriterija za sufinanciranje školskog obroka u okviru projekta „Vrijeme je za školski obrok“
5. Razno

Jednoglasno se usvaja predloženi dnevni red.

**Ad.1.)** Jednoglasno je usvojen zapisnik s prethodne sjednice Školskog odbora održane 28. prosinca 2017. godine.

**Ad.2.)** Mirela Crljen, računovođa škole, podnijela je Financijsko izvješće od 1.1. do 31.12.2017. godine, koje je članovima Školskog odbora dostavljeno na uvid zajedno s Bilješkama uz Financijsko izvješće od 1.1.2017. do 31.12.2017. godine.

Na Financijsko izvješće nije bilo primjedbi, te je jednoglasno usvojeno.

**Ad.3.)** Nakon primljene Obavijesti Ureda državne uprave, Službe za društvene djelatnosti, Osječko-baranjske županije od 19. siječnja 2018.g., da možemo oglasiti potrebu i popuniti radno mjesto zbog nestručne zastupljenosti, nakon odlaska zaposlenika u mirovinu, Škola je 22. siječnja 2018. godine objavila natječaj za popunu radnog mjesta učitelja srpskog jezika neodređeno-nepuno radno vrijeme, 22 sata tjedno.

Na natječaj prijavila su se tri kandidata, nestručno i to:

1. Tihana Bogdanović , prof. hrvatskog jezika i književnosti
2. Biljana Marčeta , učiteljica razredne nastave
3. Vanja Popović, mag. eksperimentalne biologije

Budući da prijavljeni kandidati ne ispunjavaju uvjete za rad na neodređeno radno vrijeme ravnatelj predlaže i traži suglasnost Školskog odbora da se i dalje primi Tihana Bogdanović , određeno-nepuno radno vrijeme ( 22 sata tjedno) do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi, najdulje do 30. lipnja 2018. godine. Imenovana je na ovim poslovima radi određeno vrijeme do pet mjeseci od 4. rujna 2017. godine. Pokazala se dobra i kvalitetna u radu.

Školski odbor jednoglasno daje s u g l a s n o st ravnatelju Škole da na poslove učitelja srpskog jezika na određeno-nepuno radno vrijeme ( 22 sata tjedno) primi Tihanu Bogdanović , najdulje do pet mjeseci i to od 1. veljače 2018. godine, kada će se s imenovanom sklopiti novi Ugovor o radu na određeno – nepuno radno vrijeme.

**Ad.4.)** Ravnatelj je upoznao članove Školskog odbora o potrebi donošenja Odluke o utvrđivanju kriterija za sufinanciranje školskog obroka u okviru projekta „Vrijeme je za školski obrok“.

Prijedlog odluke dostavljen je članovima Školskog odbora uz poziv.

Na prijedlog Odluke nije bilo primjedbi, te je jednoglasno donesena

O d l u k a

o utvrđivanju kriterija za sufinanciranje školskog obroka u okviru projekta „Vrijeme je za školski obrok“ za školsku godinu 2017. – 2018.

**Ad.5.)** Razno:

Udruga umirovljenika iz Ernestinova podnijela je Zamolbu za korištenje školske dvorane jednom tjedno po sat vremena za rekreaciju.

Ravnatelj predlaže da se udovolji Zamolbi umirovljenika. Sklopit će se Ugovor o korištenju dvorane, utvrdit će se termin i cijena po satu 100,00 kuna. Ispostavit će se račun koji će uplatiti na žiro račun škole.

Jednoglasno je odlučeno da se udovoljava Zamolbi umirovljenika iz Ernestinova.

Sjednica Školskog odbora završena je u 11.00 sati.

**Zapisničar: Predsjednik Školskog odbora:**

Jelena Knežević Davor Burazin